נשים קטנות (סרט, 2019)

נשים קטנות (באנגלית: Little Women) הוא סרט דרמה אמריקאי שנכתב ובוים על ידי הבמאית גרטה גרוויג על בסיס הספר באותו השם מאת לואיזה מיי אלקוט שיצא לאור לראשונה בשנת 1868. בסרט מככבות סירשה רונן, אמה ווטסון, פלורנס פיו ואליזה סקנלן בתור ארבע האחיות ולצידן מככבים מריל סטריפ, טימותי שאלאמה, ג'יימס נורטון, לורה דרן, לואי גארל, בוב אודנקירק, כריס קופר ואבי קווין. הסרט נחשב לעיבודו השמיני במספר של הספר אל המסכים, אחרי העיבודים האילמים משנת 1917 ומשנת 1918, הסרט משנת 1933, הסרט משנת 1949, הסרט משנת 1978, הסרט משנת 1994, והסרט המודרני משנת 2018. הסרט יצא לאקרנים ב-25 בדצמבר 2019 בבכורה עולמית. בישראל הסרט יצא לאקרנים ב-23 בינואר 2020. הסרט זכה בפרס אוסקר לעיצוב התלבושות הטוב ביותר בטקס פרסי האוסקר ה-92. הסרט מתמקד בחייהן של האחיות מארץ' בעודן חיות במסצ'וסטס במהלך שנות ה-60 של המאה ה-19. לדברי צוות ההפקה של הסרט, הסרט מתמקד בחייהן של האחיות מארץ' כמבוגרות צעירות, ובמיוחד לאחר שמג, ג'ו ואיימי עוזבות את בית ילדותן, וקופץ אחורה וקדימה לנקודות שונות בזמן ובנוסף מתמקד יותר בנושאים שהספר המקורי בחן מאשר בקו העלילתי של הספר. סירשה רונן - ג'וזפין "ג'ו" מארץ' אמה ווטסון - מרגרט "מג" מארץ' פלורנס פיו - איימי מארץ' אליזה סקנלן - אליזבת "בת'" מארץ' טימותי שאלאמה - תיאודור "לורי" לורנס מריל סטריפ - הדודה מארץ' לורה דרן - מרגרט "מרמי" מארץ' ג'יימס נורטון - ג'ון ברוק לואי גארל - פרידריך בר בוב אודנקירק - מר מארץ' כריס קופר - מר לורנס אבי קווין - אנני מופאט הדלי רובינסון - סאלי גרדינר מופאט איימי פסקל החלה לפתח עיבוד חדש לרומן של לואיזה מיי אלקוט, ביחד עם שרה פולי שנשכרה לכתוב את התסריט לסרט והייתה מועמדת פוטנציאלית לבימוי הסרט. באוגוסט 2016, הוכרז שגרטה גרוויג תכתוב מחדש את הטיוטה שנכתבה לראשונה על ידי פולי, וביוני 2018, נודע שגרוויג גם תיקח על עצמה את מלאכת הבימוי של הסרט, ומריל סטריפ, אמה סטון, סירשה רונן, טימותי שאלאמה ופלורנס פו לוהקו לסרט. ביולי 2018, אליזה סקנלן לוהקה לסרט. באוגוסט 2018, ג'יימס נורטון ולורה דרן לוהקו לצוות השחקנים. לאחר מכן, אמה ווטסון לוהקה לסרט והחליפה את סטון לאחר שזאת האחרונה עזבה את הפקת הסרט בעקבות בעיות בלוח הזמנים שלה והתחייבויות לקידום הסרט "המועדפת". בספטמבר 2018, לואי גארל, בוב אודנקירק וכריס קופר לוהקו לצוות השחקנים. באוקטובר 2018 הוכרז שחברת "New Regency Pictures" יצטרפו להפקת הסרט, ואבי קווין לוהקה לצוות השחקנים. צילומי הסרט החלו ב-5 באוקטובר 2018 בבוסטון שבמסצ'וסטס. לוקשיינים נוספים כוללים את הארוורד (אנ') שבמסצ'וסטס, ואת ארנולד ארבורטום (אנ'). הסרט עלה לאקרנים ב-25 בדצמבר 2019. מדיה וקבצים בנושא נשים קטנות בוויקישיתוף אתר האינטרנט הרשמי של נשים קטנות (באנגלית אמריקאית) נשים קטנות, ברשת החברתית פייסבוק נשים קטנות, ברשת החברתית אקס (טוויטר) נשים קטנות, ברשת החברתית אינסטגרם "נשים קטנות", במסד הנתונים הקולנועיים IMDb (באנגלית) "נשים קטנות", באתר נטפליקס "נשים קטנות", באתר Rotten Tomatoes (באנגלית) "נשים קטנות", באתר Box Office Mojo (באנגלית) "נשים קטנות", באתר Metacritic (באנגלית) "נשים קטנות", במסד הנתונים הקולנועיים KinoPoisk (ברוסית) ביקורות יעל שוב, האם ללכת לראות את "נשים קטנות"? כן, כן, כן, באתר Time Out תל אביב, 23 בינואר 2020 Cho, Stephen (October 23, 2018). "Everything We Know About Greta Gerwig's Little Women So Far". Paste Magazine. Retrieved 2018-11-17. Whipp, Glenn (July 3, 2018). "Exclusive: Meryl Streep will play Aunt March, not Marmee, in Greta Gerwig's 'Little Women'". Los Angeles Times. Retrieved 2018-11-17. "UPDATE: Greta Gerwig's 'Little Women' Starring Emma Watson Production Start Bumped To Early October In Boston - GWW". thegww.com. 'Little Women', starring Meryl Streep & Emma Watson, is set to film in Harvard, MA this week - On Location Vacations, web.archive.org, ‏2021-10-18 Blackwell, Deborah (2018-11-01). "Harvard's Arnold Arboretum attracts 'Little Women' with Meryl Streep". Harvard Gazette. Retrieved 2018-11-17. Quentin Tarantino's Manson Movie Shifts Off Sharon Tate Murder Anniversary Date